Pranas Rumšas

Pranas Rumšas (1929 m. rugpjūčio 16 d. Paulaičiuose, Švėkšnos valsčiuje – 2026 m. sausio 7 d.)Mirė žinomas Lietuvos matematikas, pasižymėjęs kvantinės mechanikos lauke. Lrytas. 2026-01-09. Nuoroda tikrinta 2026-01-10. – Lietuvos matematikas, informatikas. pedagogas, matematikas, vadovėlių autorius. Brolis – pedagogas, matematikas Petras Rumšas.

 Biografija 
1941 m. baigė Tvaskučių pradinę mokyklą, 1950 m. Švėkšnos vidurinę mokyklą. 1950–1954 m. tarnavo sovietinėje armijoje. 1954–1955 m. dirbo Elektros skaitiklių gamyklos štampavimo ceche mašinų-štampų derintoju. 1955 m. įstojo į Vilniaus valstybinį V. Kapsuko universitetą, Fizikos-matematikos fakulteto matematikos specialybę. 1960 m. su pagyrimu baigė ir įgijo matematikos ir vidurinės mokyklos mokytojo kvalifikaciją.

Nuo 1960 m. pradėjo dirbti Fizikos ir matematikos instituto (FMI) Puslaidininkių elektronikos sektoriuje jaunesniuoju moksliniu bendradarbiu. 1960–1961 m. išsiųstas į SSRS MA Skaičiavimo centrą Maskvoje susipažinti su elektroninėmis skaičiavimo mašinomis, programavimo metodais. Įgytas žinias ir patyrimą perteikė ne tik instituto darbuotojams, bet ir konsultavo kitų respublikų įstaigų ir įmonių darbuotojus. 1961 m. dirbo FMI Matematikos sektoriaus vyr. inžinieriumi. Tais pačiais metais įstojo į FMI matematinės fizikos specialybės aspirantūrą, rašė disertaciją tema „Invariantų, sutinkamų nagrinėjant sudėtingus spektrus, teorijos klausimu“. Mokslinis vadovas – akad. Adolfas Jucys. 1966 m. apgynė fizikos-matematikos mokslų kandidato disertaciją.Lietuvos mokslininkų (registruojamų pagal išduotus mokslo laipsnių diplomus) sąrašas. 

Nuo 1964 m. tapo FMI Skaičiavimo matematikos sektoriaus inžinieriumi-konstruktoriumi. Jis vadovavo programuotojų grupei, kuri išsprendė eilę sudėtingų mokslinių bei ūkio uždavinių. Nuo 1965 m. paskirtas į Skaičiavimo matematikos sektorių užimti vyr. inžinieriaus-konstruktoriaus pareigas. Nuo 1966 m. paskirtas į Skaičiavimo matematikos sektorių užimti vyr. inžinieriaus-konstruktoriaus pareigas. Nuo 1967 m. tapo Programavimo ir uždavinių sprendimo sektoriaus vedančiuoju inžinieriumi, o nuo 1968 m. tapo to paties sektoriaus vyr. moksliniu bendradarbiu. 1969 m. įsteigtas Matematinio aprūpinimo sektorius, kurio vadovu jis paskirtas. Pradėjo vadovauti grupei matematikų-programuotojų, dirbančių matematinio ESM aprūpinimo srityje (kiek vėliau, netrukus vietoj termino matematinis  ESM aprūpinimas pradėtas vartoti terminas ESM programinė įranga). 1980 m. Matematinio aprūpinimo skyrius pavadintas Programinės įrangos skyriumi, jam toliau vadovavo P. Rumšas. 1970–1985 m. skirtas FMI, nuo 1977 m. Matematikos ir kibernetikos instituto Matematinio aprūpinimo sektoriaus, nuo 1980 m. skyriaus vadovu. 1985–1990 m. ėjo Programinės įrangos skyriaus vadovo pareigas. 1992 m. pasitraukė iš darbinės veiklos.

Paskelbė 23 darbus, skaitė pranešimus mokslinėse konferencijose, rūpinosi aukštos kvalifikacijos kadrų rengimu. Per visą darbinę veiklą  už sąžiningą pareigų atlikimą, aktyvią visuomeninę veiklą, pažymint įvairias sukaktis ar svarbesnius įvykius, apdovanotas trimis Mokslų akademijos ir dviem Matematikos ir kibernetikos instituto garbės raštais. Pirmasis Lietuvoje panaudojo elektroninę skaičiavimo mašiną svarbiems kvantinėje mechanikoje dydžiams (3NJ koeficientams) nagrinėti.

 Bibliografija 
Paskelbė darbų iš judesio kiekio momento teorijos, algoritmų ir taikomųjų bei sisteminių programų ESM “BESM - 6”.Šilutės kraštas. Rumšas Pranas silutevb.lt
 ESM programavimas. 1–13 laida [metodinė mežiaga SC vartotojams, rusų k.] / Red. P. Rumšas. Vilnius, 1970–1989.


 Šaltiniai 

 Literatūra 


Kategorija:Lietuvos informatikai
Kategorija:Lietuvos matematikai